Hostsentry és una eina de detecció d'intrusions basada en el host que executa deteccions d'anomalies en les entrades. Això vol dir que monitoritza els usuaris que entren i surten del servidor i enregistra les conductes sospitoses, tal i com es defineixen amb les opcions triades en aquesta pàgina.

Les opcions disponibles són:

- Fitxer de registre d'entrades
  El fitxer del sistema que enregistra les entrades i les sortides. En general, aquesta opció no s'ha de canviar.

- Usuaris l'entrada dels quals cal ignorar
  Hostsentry no monitoritzarà les entrades dels usuaris llistats en aquest camp.

- Mòduls de Hostsentry per ordre de processament
  Hostsentry té un disseny modular, en el qual cada mòdul executa un tipus específic de detecció d'anomalies. Aquesta secció permet triar quins mòduls s'utilitzen, i l'ordre amb què s'executen a l'hora de processar entrades i sortides.

- Hosts que es consideren no forasters
  Si el mòdul 'Detecta l'entrada des d'un domini foraster' està activat, tots els hosts excepte els que estiguin en aquest camp es consideraran forasters i, per tant, subjectes a registre.

- Hosts les entrades múltiples dels quals són fiables
  Si el mòdul 'Detecta entrades múltiples simultànies' està activat, dues o més entrades del mateix usuari al mateix temps des d'un host que no estigui a la llista, seran enregistrades.

Al peu de la pàgina, hi ha un botó per iniciar Hostsentry (si no s'està executant) o bé aturar-lo (si s'està executant). Com que Hostsentry s'executa com un procés en segon pla (o dimoni), si no s'està executant no es farà cap monitorització de les entrades i les sortides.