L'ID de l'usuari o UID és allò que el sistema fa servir realment per aplicar els permisos sobre els fitxers i els processos. Si dos usuaris tenen el mateix UID, llavors poden accedir els fitxers de l'altre -per tant, cada usuari ha de tenir un UID únic. En crear un usuari nou, Webmin emplena aquest camp amb un UID que no està en ús per part de cap altre usuari.

L'usuari `root` sempre té l'UID 0. Si crees un altre usuari amb UID 0, aquest usuari tindrà el mateix poder que `root`.

Si estàs editant un usuari existent i li canvies el UID, l'opció Canvia l'ID d'usuari dels fitxers determina a quins fitxers se'ls canvia la propietat.