Aquest mòdul permet copiar i restaurar sistemes de fitxers sencers fent servir la família d'ordres `dump` i `restore`. Les còpies de seguretat de sistemes de fitxers es fan normalment sobre una cinta, però també es poden desar sobre un fitxer en un altre sistema si no tens cap unitat de cinta.

Contràriament a altres eines de còpia com `tar`, les ordres utilitzades per aquest mòdul ultrapassen el sistema de fitxers normal i, per tant, no es poden fer servir per copiar sistemes de fitxers de tipus no suportats, com ara NFS o FAT. En general, només estarà suportat el sistema de fitxers natiu basat en disc del sistema operatiu que estàs executant.

La pàgina principal del mòdul conté una llista de les còpies configurades (si és que n'hi ha), un botó per afegir una còpia nova i un botó per a restaurar una còpia d'algun tipus de sistema de fitxers.